בדידות
כשהיא יוצאת מהבית

אין מי שישאל אותה

מתי היא תשוב

שעה יום או שבועיים

זה באמת לא חשוב

ואין לה את מי לשאול

אם מה שהיא לובשת 

מתאים לעכשיו

וכשהיא תחזור

רק הכלב יכשכש בזנב

והיא יודעת 

שהבדידות היא מצב ומקום

שהיא מנסה

לעזוב בכל יום

מפעילה מכונת כביסה

תוכנית מספר שלוש

שומעת איזה שיר

שכבר מהבוקר מתנגן לה בראש

ואם היא תשאיר את הכוס על השולחן

היא תתכסה באבק ותשאר שם לעולם

ולפעמים בערב

כשהיא יוצאת עם חברים

היא יודעת מראש מה יקרה

ובמה דברים אמורים

והיא יודעת......

ואז בלילה כשהיא חוזרת לבדה

קשה לה לישון

בלי לקחת כדור שינה

והיא יודעת....

